CELEX: C2007/117/34
Language: et
Date: 2007-05-26 00:00:00
Title: Kohtuasi C-199/07: 12. aprillil 2007 esitatud hagi — Euroopa Ühenduste Komisjon versus Kreeka Vabariik

26.5.2007   
            
            
               ET
            
            
               Euroopa Liidu Teataja
            
            
               C 117/20
            
         12. aprillil 2007 esitatud hagi — Euroopa Ühenduste Komisjon versus Kreeka Vabariik
   (Kohtuasi C-199/07)
   (2007/C 117/34)
   Kohtumenetluse keel: kreeka
   Pooled
   
      Hageja: Euroopa Ühenduste Komisjon (esindajad: M. Patakià ja D. Kukovec)
   
      Kostja: Kreeka Vabariik
   Hageja nõuded
   
               —
            
            
               Tuvastada, et kuna Kreeka Vabariik viis de facto sisse täiendava automaatse väljajätmise tingimuse lisaks neile, mis on sõnaselgelt sätestatud nõukogu 14. juuni 1993. aasta direktiivi 93/38/EMÜ, millega kooskõlastatakse veevarustus-, energeetika-, transpordi- ja telekommunikatsioonisektoris tegutsevate tellijate hankemenetlused (1), artikli 31 lõigus 2 ning kuna Kreeka Vabariik ei eristanud kõnealuses pakkumismenetluses pakkujate kvalifitseerimise tingimusi edukaks pakkujaks tunnistamise tingimustest, siis on Kreeka Vabariik rikkunud kohustusi, mis tulenevad talle ühenduse hangete alase õigusest ja eriti direktiivi 93/38/EMÜ artikli 4 lõikest 1, artikli 31 lõigetest 1 ja 2 ja artikli 34 lõike 1 punktist a, nii nagu on neid tõlgendanud Euroopa Ühenduste Kohus; ühenduse hangete alase õigusest reguleeritud kvalifikatsiooni tõendavate dokumentide vastastikuse tunnustamise põhimõtet, ning EÜ artikleid 12 ja 49;
            
         
               —
            
            
               mõista kohtukulud välja Kreeka Vabariigilt.
            
         Väited ja peamised argumendid
   Komisjonile laekus kaebus, mis puudutab rikkumisi seoses ERGA OSE AE poolt 2003. aastal väljakuulutatud disainikonkursiga „Ehituse ja elektromehhaaniliste tööde ja seadmete uuringud — Thriasio tasandiku jaamade ehitamise esimene etapp”.
   Tuginedes Euroopa Kohtu praktikale märgib komisjon, et konsultatsioonifirmade osalemise tingimus, mis küll näeb ette nende määratlemise vastavalt Kreeka klassifitseerimise süsteemile ja nende liigitamise „pakkumismenetluses osalema kutsutute ”klassi, kujutab endast de facto väljajätmise põhjust, mis ei kuulu direktiivi 93/38/EMÜ artikli 31 lõikes 2 selgesõnaliselt sätestatud väljajätmise põhjuste hulka ja kujutab endast teatud juhtudel välismaiste konsultatsioonifirmade vastast diskrimineerimist, mis on vastuolus direktiivi 93/38/EMÜ artikli 4 lõikega 2.
   Komisjon leiab samuti, et ülalmainitud klausli lisamine hanketeatele rikub diplomite, tunnistuste ja teiste haridust tõendavate dokumentide vastastikuse tunnustamise põhimõtet, mis on sätestatud EÜ artiklites 12 ja 49.
   Komisjon nendib, et hanketeates ei ole eristatud pakkumismenetluses eduka pakkuja valiku tegemise ja hankelepingu sõlmimise etappe, segamini on valiku ja hankelepingu sõlmimise tingimused, mis on vastuolus direktiivi 93/38/EMÜ artiklitega 31 ja 34.
   Lõpuks tõdeb komisjon, et varem jõus olnud seaduse tühistamine, millele tugineb Kreeka valitsus, ei kõrvalda väidetavat rikkumist, kuna antud juhul on tegemist ühenduse õigusnormide väära kohaldamisega Kreeka asutuste poolt ja mitte nende väära ülevõtmisega Kreeka õigusesse.
   Eeltoodust tulenevalt leiab komisjon, et Kreeka Vabariik on rikkunud talle direktiivi 93/38/EMÜ artikli 4 lõikest 1, artikli 31 lõigetest 1 ja 2 ja artikli 34 lõike 1 punktist a, kvalifikatsiooni tõendavate dokumentide vastastikuse tunnustamise põhimõttest, ning EÜ artiklitest 12 ja 49 tulenevaid kohustusi.
   
      (1)  EÜT L 199, 9.8.1993, lk 84; ELT eriväljaanne 06/02, lk 194.